10
1 Οὐ θέλω ⸀γὰρ*ὑμᾶς ἀγνοεῖν, ἀδελφοί, ὅτι οἱ πατέρες ἡμῶν πάντες ὑπὸ τὴν νεφέλην ἦσαν καὶ πάντες διὰ τῆς θαλάσσης διῆλθον, 2 καὶ πάντες εἰς τὸν Μωϋσῆν ⸀ἐβαπτίσαντο†ἐν τῇ νεφέλῃ καὶ ἐν τῇ θαλάσσῃ, 3 καὶ πάντες τὸ αὐτὸ ⸂πνευματικὸν βρῶμα‡ ἔφαγον 4 καὶ πάντες τὸ αὐτὸ ⸂πνευματικὸν ἔπιον πόμα§, ἔπινον γὰρ ἐκ πνευματικῆς ἀκολουθούσης πέτρας, ἡ ⸂πέτρα δὲ* ἦν ὁ Χριστός· 5 ἀλλʼ οὐκ ἐν τοῖς πλείοσιν αὐτῶν ηὐδόκησεν ὁ θεός, κατεστρώθησαν γὰρ ἐν τῇ ἐρήμῳ.
6 Ταῦτα δὲ τύποι ἡμῶν ἐγενήθησαν, εἰς τὸ μὴ εἶναι ἡμᾶς ἐπιθυμητὰς κακῶν, καθὼς κἀκεῖνοι ἐπεθύμησαν. 7 μηδὲ εἰδωλολάτραι γίνεσθε, καθώς τινες αὐτῶν· ὥσπερ γέγραπται· Ἐκάθισεν ὁ λαὸς φαγεῖν καὶ πεῖν, καὶ ἀνέστησαν παίζειν. 8 μηδὲ πορνεύωμεν, καθώς τινες αὐτῶν ἐπόρνευσαν, καὶ ἔπεσαν μιᾷ ἡμέρᾳ εἴκοσι τρεῖς χιλιάδες. 9 μηδὲ ἐκπειράζωμεν τὸν ⸀Χριστόν† ⸀καθώς‡τινες αὐτῶν ἐπείρασαν, καὶ ὑπὸ τῶν ὄφεων ⸀ἀπώλλυντο§ 10 μηδὲ γογγύζετε, ⸀καθάπερ*τινὲς αὐτῶν ἐγόγγυσαν, καὶ ἀπώλοντο ὑπὸ τοῦ ὀλοθρευτοῦ. 11 ταῦτα ⸀δὲ†⸂τυπικῶς συνέβαινεν‡ ἐκείνοις, ἐγράφη δὲ πρὸς νουθεσίαν ἡμῶν, εἰς οὓς τὰ τέλη τῶν αἰώνων ⸀κατήντηκεν§ 12 ὥστε ὁ δοκῶν ἑστάναι βλεπέτω μὴ πέσῃ, 13 πειρασμὸς ὑμᾶς οὐκ εἴληφεν εἰ μὴ ἀνθρώπινος· πιστὸς δὲ ὁ θεός, ὃς οὐκ ἐάσει ὑμᾶς πειρασθῆναι ὑπὲρ ὃ δύνασθε, ἀλλὰ ποιήσει σὺν τῷ πειρασμῷ καὶ τὴν ἔκβασιν τοῦ ⸀δύνασθαι*ὑπενεγκεῖν.
14 Διόπερ, ἀγαπητοί μου, φεύγετε ἀπὸ τῆς εἰδωλολατρίας. 15 ὡς φρονίμοις λέγω· κρίνατε ὑμεῖς ὅ φημι. 16 τὸ ποτήριον τῆς εὐλογίας ὃ εὐλογοῦμεν, οὐχὶ κοινωνία ⸂ἐστὶν τοῦ αἵματος τοῦ Χριστοῦ†; τὸν ἄρτον ὃν κλῶμεν, οὐχὶ κοινωνία τοῦ σώματος τοῦ Χριστοῦ ἐστιν; 17 ὅτι εἷς ἄρτος, ἓν σῶμα οἱ πολλοί ἐσμεν, οἱ γὰρ πάντες ἐκ τοῦ ἑνὸς ἄρτου μετέχομεν. 18 βλέπετε τὸν Ἰσραὴλ κατὰ σάρκα· ⸀οὐχ‡οἱ ἐσθίοντες τὰς θυσίας κοινωνοὶ τοῦ θυσιαστηρίου εἰσίν; 19 τί οὖν φημι; ὅτι ⸂εἰδωλόθυτόν τί ἐστιν, ἢ ὅτι εἴδωλόν§ τί ἐστιν; 20 ἀλλʼ ὅτι ἃ ⸀θύουσιν* δαιμονίοις ⸂καὶ οὐ θεῷ θύουσιν†, οὐ θέλω δὲ ὑμᾶς κοινωνοὺς τῶν δαιμονίων γίνεσθαι. 21 οὐ δύνασθε ποτήριον κυρίου πίνειν καὶ ποτήριον δαιμονίων· οὐ δύνασθε τραπέζης κυρίου μετέχειν καὶ τραπέζης δαιμονίων. 22 ἢ παραζηλοῦμεν τὸν κύριον; μὴ ἰσχυρότεροι αὐτοῦ ἐσμεν;
23 ⸀Πάντα‡ἔξεστιν· ἀλλʼ οὐ πάντα συμφέρει. ⸁πάντα§ἔξεστιν· ἀλλʼ οὐ πάντα οἰκοδομεῖ. 24 μηδεὶς τὸ ἑαυτοῦ ζητείτω ἀλλὰ τὸ τοῦ ⸀ἑτέρου* 25 πᾶν τὸ ἐν μακέλλῳ πωλούμενον ἐσθίετε μηδὲν ἀνακρίνοντες διὰ τὴν συνείδησιν, 26 τοῦ ⸂κυρίου γὰρ† ἡ γῆ καὶ τὸ πλήρωμα αὐτῆς. 27 ⸀εἴ‡τις καλεῖ ὑμᾶς τῶν ἀπίστων καὶ θέλετε πορεύεσθαι, πᾶν τὸ παρατιθέμενον ὑμῖν ἐσθίετε μηδὲν ἀνακρίνοντες διὰ τὴν συνείδησιν· 28 ἐὰν δέ τις ὑμῖν εἴπῃ· Τοῦτο ⸀ἱερόθυτόν§ἐστιν, μὴ ἐσθίετε διʼ ἐκεῖνον τὸν μηνύσαντα καὶ τὴν ⸀συνείδησιν* 29 συνείδησιν δὲ λέγω οὐχὶ τὴν ἑαυτοῦ ἀλλὰ τὴν τοῦ ἑτέρου· ἱνατί γὰρ ἡ ἐλευθερία μου κρίνεται ὑπὸ ἄλλης συνειδήσεως; 30 εἰ ἐγὼ χάριτι μετέχω, τί βλασφημοῦμαι ὑπὲρ οὗ ἐγὼ εὐχαριστῶ;
31 Εἴτε οὖν ἐσθίετε εἴτε πίνετε εἴτε τι ποιεῖτε, πάντα εἰς δόξαν θεοῦ ποιεῖτε. 32 ἀπρόσκοποι ⸂καὶ Ἰουδαίοις γίνεσθε† καὶ Ἕλλησιν καὶ τῇ ἐκκλησίᾳ τοῦ θεοῦ, 33 καθὼς κἀγὼ πάντα πᾶσιν ἀρέσκω, μὴ ζητῶν τὸ ἐμαυτοῦ ⸀σύμφορον‡ἀλλὰ τὸ τῶν πολλῶν, ἵνα σωθῶσιν.
* 10:1 γὰρ WH Treg NA28 ] δὲ RP † 10:2 ἐβαπτίσαντο WH Treg RP ] ἐβαπτίσθησαν NA28 ‡ 10:3 πνευματικὸν βρῶμα WH Treg NA28 ] βρῶμα πνευματικὸν RP § 10:4 πνευματικὸν ἔπιον πόμα WH Treg NA28 ] πόμα πνευματικὸν ἔπιον RP * 10:4 πέτρα δὲ WH Treg NA28 ] δὲ πέτρα RP † 10:9 Χριστόν RP NA28 ] κύριον WH Treg NIV ‡ 10:9 καθώς WH Treg NA28 ] + καί RP § 10:9 ἀπώλλυντο WH Treg NA28 ] ἀπώλοντο RP * 10:10 καθάπερ WH Treg NA28 ] καθὼς καί RP † 10:11 δὲ WH Treg NA28 ] + πάντα RP ‡ 10:11 τυπικῶς συνέβαινεν WH Treg NA28 ] τύποι συνέβαινον RP § 10:11 κατήντηκεν WH Treg NA28 ] κατήντησεν RP * 10:13 δύνασθαι WH Treg NA28 ] + ὑμᾶς RP † 10:16 ἐστὶν τοῦ αἵματος τοῦ Χριστοῦ WH Treg NA28 ] τοῦ αἵματος τοῦ Χριστοῦ ἐστὶν RP ‡ 10:18 οὐχ WH NA28 ] οὐχὶ RP Treg § 10:19 εἰδωλόθυτόν τί … ὅτι εἴδωλόν WH Treg NA28 ] εἴδωλόν τί … ὅτι εἰδωλόθυτόν RP * 10:20 θύουσιν NA28 ] θύουσιν τὰ ἔθνη WH Treg; θύει τὰ ἔθνη RP † 10:20 καὶ οὐ θεῷ θύουσιν WH Treg NA28 ] θύει καὶ οὐ θεῷ RP ‡ 10:23 ⸀Πάντα WH Treg NA28 ] + μοι RP § 10:23 ⸁πάντα WH Treg NA28 ] + μοι RP * 10:24 ἑτέρου WH Treg NA28 ] + ἕκαστος RP † 10:26 κυρίου γὰρ WH Treg NA28 ] γὰρ κυρίου RP ‡ 10:27 εἴ WH Treg NA28 ] + δέ RP § 10:28 ἱερόθυτόν WH Treg NA28 ] εἰδωλόθυτόν RP * 10:28 συνείδησιν WH Treg NA28 ] + Τοῦ γὰρ κυρίου ἡ γῆ καὶ τὸ πλήρωμα αὐτῆς RP † 10:32 καὶ Ἰουδαίοις γίνεσθε WH Treg NA28 ] γίνεσθε καὶ Ἰουδαίοις RP ‡ 10:33 σύμφορον WH Treg NA28 ] συμφέρον RP