20
1 Καὶ ἐγένετο ἐν μιᾷ τῶν ⸀ἡμερῶν*διδάσκοντος αὐτοῦ τὸν λαὸν ἐν τῷ ἱερῷ καὶ εὐαγγελιζομένου ἐπέστησαν οἱ ⸀ἀρχιερεῖς†καὶ οἱ γραμματεῖς σὺν τοῖς πρεσβυτέροις, 2 καὶ εἶπαν ⸂λέγοντες πρὸς αὐτόν⸃· Εἰπὸν ἡμῖν ἐν ποίᾳ ἐξουσίᾳ ταῦτα ποιεῖς, ἢ τίς ἐστιν ὁ δούς σοι τὴν ἐξουσίαν ταύτην;‡ 3 ἀποκριθεὶς δὲ εἶπεν πρὸς αὐτούς· Ἐρωτήσω ὑμᾶς ⸀κἀγὼ§λόγον, καὶ εἴπατέ μοι· 4 Τὸ βάπτισμα Ἰωάννου ἐξ οὐρανοῦ ἦν ἢ ἐξ ἀνθρώπων; 5 οἱ δὲ συνελογίσαντο πρὸς ἑαυτοὺς λέγοντες ὅτι Ἐὰν εἴπωμεν· Ἐξ οὐρανοῦ, ἐρεῖ· Διὰ τί οὐκ ἐπιστεύσατε αὐτῷ; 6 ἐὰν δὲ εἴπωμεν· Ἐξ ἀνθρώπων, ⸂ὁ λαὸς ἅπας* καταλιθάσει ἡμᾶς, πεπεισμένος γάρ ἐστιν Ἰωάννην προφήτην εἶναι· 7 καὶ ἀπεκρίθησαν μὴ εἰδέναι πόθεν. 8 καὶ ὁ Ἰησοῦς εἶπεν αὐτοῖς· Οὐδὲ ἐγὼ λέγω ὑμῖν ἐν ποίᾳ ἐξουσίᾳ ταῦτα ποιῶ.
9 Ἤρξατο δὲ πρὸς τὸν λαὸν λέγειν τὴν παραβολὴν ταύτην· ⸀Ἄνθρωπος†ἐφύτευσεν ἀμπελῶνα, καὶ ἐξέδετο αὐτὸν γεωργοῖς, καὶ ἀπεδήμησεν χρόνους ἱκανούς. 10 ⸀καὶ‡καιρῷ ἀπέστειλεν πρὸς τοὺς γεωργοὺς δοῦλον, ἵνα ἀπὸ τοῦ καρποῦ τοῦ ἀμπελῶνος ⸀δώσουσιν§αὐτῷ· οἱ δὲ γεωργοὶ ⸂ἐξαπέστειλαν αὐτὸν δείραντες* κενόν. 11 καὶ προσέθετο ⸂ἕτερον πέμψαι† δοῦλον· οἱ δὲ κἀκεῖνον δείραντες καὶ ἀτιμάσαντες ἐξαπέστειλαν κενόν. 12 καὶ προσέθετο ⸂τρίτον πέμψαι‡· οἱ δὲ καὶ τοῦτον τραυματίσαντες ἐξέβαλον. 13 εἶπεν δὲ ὁ κύριος τοῦ ἀμπελῶνος· Τί ποιήσω; πέμψω τὸν υἱόν μου τὸν ἀγαπητόν· ἴσως ⸀τοῦτον§ἐντραπήσονται. 14 ἰδόντες δὲ αὐτὸν οἱ γεωργοὶ διελογίζοντο πρὸς ⸀ἀλλήλους*λέγοντες· Οὗτός ἐστιν ὁ κληρονόμος· ⸀ἀποκτείνωμεν†αὐτόν, ἵνα ἡμῶν γένηται ἡ κληρονομία· 15 καὶ ἐκβαλόντες αὐτὸν ἔξω τοῦ ἀμπελῶνος ἀπέκτειναν. τί οὖν ποιήσει αὐτοῖς ὁ κύριος τοῦ ἀμπελῶνος; 16 ἐλεύσεται καὶ ἀπολέσει τοὺς γεωργοὺς τούτους, καὶ δώσει τὸν ἀμπελῶνα ἄλλοις. ἀκούσαντες δὲ εἶπαν· Μὴ γένοιτο. 17 ὁ δὲ ἐμβλέψας αὐτοῖς εἶπεν· Τί οὖν ἐστιν τὸ γεγραμμένον τοῦτο· Λίθον ὃν ἀπεδοκίμασαν οἱ οἰκοδομοῦντες, οὗτος ἐγενήθη εἰς κεφαλὴν γωνίας; 18 πᾶς ὁ πεσὼν ἐπʼ ἐκεῖνον τὸν λίθον συνθλασθήσεται· ἐφʼ ὃν δʼ ἂν πέσῃ, λικμήσει αὐτόν. 19 καὶ ἐζήτησαν οἱ ⸂γραμματεῖς καὶ οἱ ἀρχιερεῖς‡ ἐπιβαλεῖν ἐπʼ αὐτὸν τὰς χεῖρας ἐν αὐτῇ τῇ ὥρᾳ, καὶ ἐφοβήθησαν ⸂τὸν λαόν§, ἔγνωσαν γὰρ ὅτι πρὸς αὐτοὺς ⸂εἶπεν τὴν παραβολὴν ταύτην*.
20 Καὶ παρατηρήσαντες ἀπέστειλαν ἐγκαθέτους ὑποκρινομένους ἑαυτοὺς δικαίους εἶναι, ἵνα ἐπιλάβωνται αὐτοῦ λόγου, ⸀ὥστε†παραδοῦναι αὐτὸν τῇ ἀρχῇ καὶ τῇ ἐξουσίᾳ τοῦ ἡγεμόνος. 21 καὶ ἐπηρώτησαν αὐτὸν λέγοντες· Διδάσκαλε, οἴδαμεν ὅτι ὀρθῶς λέγεις καὶ διδάσκεις καὶ οὐ λαμβάνεις πρόσωπον, ἀλλʼ ἐπʼ ἀληθείας τὴν ὁδὸν τοῦ θεοῦ διδάσκεις· 22 ἔξεστιν ⸀ἡμᾶς‡Καίσαρι φόρον δοῦναι ἢ οὔ; 23 κατανοήσας δὲ αὐτῶν τὴν πανουργίαν εἶπεν πρὸς ⸀αὐτούς§ 24 ⸀Δείξατέ*μοι δηνάριον· τίνος ἔχει εἰκόνα καὶ ἐπιγραφήν; ⸀ἀποκριθέντες†δὲ εἶπαν· Καίσαρος. 25 ὁ δὲ εἶπεν ⸂πρὸς αὐτούς· Τοίνυν ἀπόδοτε⸃ τὰ Καίσαρος Καίσαρι καὶ τὰ τοῦ θεοῦ τῷ θεῷ.‡ 26 καὶ οὐκ ἴσχυσαν ἐπιλαβέσθαι ⸀τοῦ§ῥήματος ἐναντίον τοῦ λαοῦ, καὶ θαυμάσαντες ἐπὶ τῇ ἀποκρίσει αὐτοῦ ἐσίγησαν.
27 Προσελθόντες δέ τινες τῶν Σαδδουκαίων, οἱ ⸀ἀντιλέγοντες*ἀνάστασιν μὴ εἶναι, ἐπηρώτησαν αὐτὸν 28 λέγοντες· Διδάσκαλε, Μωϋσῆς ἔγραψεν ἡμῖν, ἐάν τινος ἀδελφὸς ἀποθάνῃ ἔχων γυναῖκα, καὶ οὗτος ἄτεκνος ⸀ᾖ† ἵνα λάβῃ ὁ ἀδελφὸς αὐτοῦ τὴν γυναῖκα καὶ ἐξαναστήσῃ σπέρμα τῷ ἀδελφῷ αὐτοῦ. 29 ἑπτὰ οὖν ἀδελφοὶ ἦσαν· καὶ ὁ πρῶτος λαβὼν γυναῖκα ἀπέθανεν ἄτεκνος· 30 καὶ ⸂ὁ δεύτερος‡ 31 καὶ ὁ τρίτος ἔλαβεν ⸀αὐτήν§ ὡσαύτως δὲ καὶ οἱ ἑπτὰ οὐ κατέλιπον τέκνα καὶ ἀπέθανον· 32 ὕστερον ⸂καὶ ἡ γυνὴ ἀπέθανεν*. 33 ⸂ἡ γυνὴ οὖν ἐν τῇ† ἀναστάσει τίνος αὐτῶν γίνεται γυνή; οἱ γὰρ ἑπτὰ ἔσχον αὐτὴν γυναῖκα.
34 ⸀Καὶ‡εἶπεν αὐτοῖς ὁ Ἰησοῦς· Οἱ υἱοὶ τοῦ αἰῶνος τούτου γαμοῦσιν καὶ ⸀γαμίσκονται§ 35 οἱ δὲ καταξιωθέντες τοῦ αἰῶνος ἐκείνου τυχεῖν καὶ τῆς ἀναστάσεως τῆς ἐκ νεκρῶν οὔτε γαμοῦσιν οὔτε ⸀γαμίζονται* 36 ⸀οὐδὲ†γὰρ ἀποθανεῖν ἔτι δύνανται, ἰσάγγελοι γάρ εἰσιν‡καὶ υἱοί ⸀εἰσιν θεοῦ τῆς ἀναστάσεως υἱοὶ ὄντες. 37 ὅτι δὲ ἐγείρονται οἱ νεκροὶ καὶ Μωϋσῆς ἐμήνυσεν ἐπὶ τῆς βάτου, ὡς λέγει κύριον τὸν θεὸν Ἀβραὰμ ⸀καὶ§θεὸν Ἰσαὰκ ⸁καὶ*θεὸν Ἰακώβ· 38 θεὸς δὲ οὐκ ἔστιν νεκρῶν ἀλλὰ ζώντων, πάντες γὰρ αὐτῷ ζῶσιν. 39 ἀποκριθέντες δέ τινες τῶν γραμματέων εἶπαν· Διδάσκαλε, καλῶς εἶπας· 40 οὐκέτι ⸀γὰρ†ἐτόλμων ἐπερωτᾶν αὐτὸν οὐδέν.
41 Εἶπεν δὲ πρὸς αὐτούς· Πῶς λέγουσιν τὸν χριστὸν ⸂εἶναι Δαυὶδ υἱόν‡; 42 ⸂αὐτὸς γὰρ§ Δαυὶδ λέγει ἐν βίβλῳ ψαλμῶν· ⸀Εἶπεν*κύριος τῷ κυρίῳ μου· Κάθου ἐκ δεξιῶν μου 43 ἕως ἂν θῶ τοὺς ἐχθρούς σου ὑποπόδιον τῶν ποδῶν σου. 44 Δαυὶδ οὖν ⸂αὐτὸν κύριον† καλεῖ, καὶ πῶς ⸂αὐτοῦ υἱός‡ ἐστιν;
45 Ἀκούοντος δὲ παντὸς τοῦ λαοῦ εἶπεν τοῖς ⸀μαθηταῖς§ 46 Προσέχετε ἀπὸ τῶν γραμματέων τῶν θελόντων περιπατεῖν ἐν στολαῖς καὶ φιλούντων ἀσπασμοὺς ἐν ταῖς ἀγοραῖς καὶ πρωτοκαθεδρίας ἐν ταῖς συναγωγαῖς καὶ πρωτοκλισίας ἐν τοῖς δείπνοις, 47 οἳ κατεσθίουσιν τὰς οἰκίας τῶν χηρῶν καὶ προφάσει μακρὰ προσεύχονται· οὗτοι λήμψονται περισσότερον κρίμα.
* 20:1 ἡμερῶν WH Treg NA28 ] + ἐκείνων RP † 20:1 ἀρχιερεῖς WH Treg NA28 ] ἱερεῖς RP ‡ 20:2 λέγοντες πρὸς αὐτόν WH NA28 ] πρὸς αὐτόν λέγοντες RP; πρὸς αὐτόν Treg § 20:3 κἀγὼ WH Treg NA28 ] + ἕνα RP * 20:6 ὁ λαὸς ἅπας WH Treg NA28 ] πᾶς ὁ λαὸς RP † 20:9 Ἄνθρωπος WH Treg NIV RP ] + τις NA28 ‡ 20:10 καὶ WH Treg NA28 ] + ἐν RP § 20:10 δώσουσιν WH Treg NA28 ] δῶσιν RP * 20:10 ἐξαπέστειλαν αὐτὸν δείραντες WH NA28 ] δείραντες αὐτὸν ἐξαπέστειλαν Treg RP † 20:11 ἕτερον πέμψαι WH Treg NA28 ] πέμψαι ἕτερον RP ‡ 20:12 τρίτον πέμψαι WH Treg NA28 ] πέμψαι τρίτον RP § 20:13 τοῦτον WH Treg NA28 ] + ἰδόντες RP * 20:14 ἀλλήλους WH Treg NA28 ] ἑαυτούς RP † 20:14 ἀποκτείνωμεν WH Treg NA28 ] δεῦτε ἀποκτείνωμεν RP ‡ 20:19 γραμματεῖς καὶ οἱ ἀρχιερεῖς WH Treg NA28 ] ἀρχιερεῖς καὶ οἱ γραμματεῖς RP § 20:19 τὸν λαόν WH Treg NA28 ] – RP * 20:19 εἶπεν τὴν … ταύτην WH Treg NA28 ] τὴν … ταύτην εἶπεν RP † 20:20 ὥστε WH Treg NA28 ] εἰς τὸ RP ‡ 20:22 ἡμᾶς WH Treg NA28 ] ἡμῖν RP § 20:23 αὐτούς WH Treg NA28 ] + Τί με πειράζετε RP * 20:24 Δείξατέ WH Treg NA28 ] Ἐπιδείξατέ RP † 20:24 ἀποκριθέντες Treg RP ] οἱ WH NA28 ‡ 20:25 πρὸς αὐτούς Τοίνυν ἀπόδοτε WH Treg NA28 ] αὐτοῖς Ἀπόδοτε τοίνυν RP § 20:26 τοῦ WH ] αὐτοῦ Treg NA28 RP * 20:27 ἀντιλέγοντες NA28 RP ] λέγοντες WH Treg † 20:28 ᾖ WH Treg NA28 ] ἀποθάνῃ RP ‡ 20:30 ὁ δεύτερος WH Treg NA28 ] ἔλαβεν ὁ δεύτερος τὴν γυναῖκα καὶ οὑτὸς ἀπέθανεν ἄτεκνος RP § 20:31 αὐτήν WH Treg NA28 ] + ὡσαύτως RP * 20:32 καὶ ἡ γυνὴ ἀπέθανεν WH Treg NA28 ] δὲ πάντων ἀπέθανεν καὶ ἡ γυνή RP † 20:33 ἡ γυνὴ οὖν ἐν τῇ WH NA28 ] ἐν τῇ οὖν Treg RP ‡ 20:34 Καὶ WH Treg NA28 ] + ἀποκριθεὶς RP § 20:34 γαμίσκονται WH Treg NA28 ] ἐκγαμίσκονται RP * 20:35 γαμίζονται WH Treg NA28 ] ἐκγαμίζονται RP † 20:36 οὐδὲ WH Treg NA28 ] οὔτε RP ‡ 20:36 εἰσιν WH Treg NA28 ] + τοῦ RP § 20:37 ⸀καὶ WH Treg NA28 ] + τὸν RP * 20:37 ⸁καὶ WH Treg NA28 ] + τὸν RP † 20:40 γὰρ WH Treg NA28 ] δὲ RP ‡ 20:41 εἶναι Δαυὶδ υἱόν WH NA28 ] υἱὸν Δαυὶδ εἶναι Treg RP § 20:42 αὐτὸς γὰρ WH NA28 ] καὶ αὐτὸς Treg RP * 20:42 Εἶπεν WH Treg NA28 ] + ὁ RP † 20:44 αὐτὸν κύριον WH Treg ] κύριον αὐτὸν NA28 RP ‡ 20:44 αὐτοῦ υἱός WH Treg NA28 ] υἱὸς αὐτοῦ RP § 20:45 μαθηταῖς WH Treg NIV ] + αὐτοῦ RP NA28